open-index/open-wikipedia-markdown huggingface dataset:
Omayra Sánchez

**Omayra Sánchez Garzón**, nada o 28 de agosto de 1972 e finada o 16 de novembro de 1985, era unha moza colombiana que morreu na traxedia de Armero, ocorrida no departamento de Tolima pola erupción do volcán Nevado del Ruiz cando tiña 13 anos. Os cascallos volcánicos mesturados co xeo formaron lahares masivos que correron polos vales do río montaña abaixo, matando case 23.000 persoas e destruíndo Armero e outras 13 aldeas.

Despois de que un lahar derrubase a súa casa, Sánchez quedou atrapada polos cascallos e permaneceu cuberta pola auga durante tres días. A súa situación documentouse a medida que descendía da calma á agonía. A súa coraxe e dignidade afectaron a xornalistas e traballadores de socorro, quen puxeron grandes esforzos en rescatala e reconfortala. Despois de 60 horas de loita, morreu, probablemente como resultado de gangrena ou hipotermia. A súa morte puxo de manifesto o fracaso dos funcionarios para responder como era preciso á ameaza do volcán, unha imaxe que contrastaba cos esforzos dos traballadores voluntarios para chegar e axudar ás vítimas atrapadas, malia os equipos inadecuados cos que contaban.

Unha fotografía de Sánchez tomado polo fotoxornalista Frank Fournier pouco antes de morrer foi publicada nos xornais de todo o mundo. Máis tarde foi considerada como a Foto da Prensa Mundial do Ano 1986. Sánchez permaneceu como unha figura duradeira na cultura popular, lembrada na música, na literatura, e en artigos conmemorativos.

## Véxase tamén 
### Bibliografía 
*
*
Templo de Hadriano

miniatura|250x250px|Reconstrución.
O **Templo de Hadriano** é un templo ó emperador deificado Hadriano no Campus Martius de Roma, Italia, construído polo seu fillo adoptivo e sucesor Antonino Pío en 145 e agora incorporado na construción da Piazza di Pietra (Praza de pedra – que procede das pedras do templo empregadas para facer a praza).  Outrora era erradamente coñecido como o **Templo de** **Neptuno**.

## Historia 
Unha das paredes da cela aínda está de pé, con once columnas corintias con 15 metros de altura da columnata exterior asentadas sobre unha base de peperino con catro metros de altura. Os orificios de fixación do revestimento orixinal de mármore aínda están visibles. Esta fachada, xuntamente coa arquitrabe (reconstruída despois da Antigüidade), foi incorporada nun palacio papal do século XVII de Carlo Fontana, no presente a sede da Borsa di Roma. O edificio orixinalmente era octóstilo e tiña quince columnas en cada lado longo (catro delas perdéronse do lado que sobreviviu).

Dentro do banco están aínda os restos da cela sen ábsida que poden ser vistos, antigamente cubertos por unha bóveda de canón termada por columnas entre as cales estaban os trofeos de batalla. A base das columnas tiña relevos de personificacións das provincias do imperio (algúns dos cales están hoxe no Museo Nacional Romano e nos Museos Capitolinos) e amosan unha política menos belixerante de Hadriano en relación ó seu predecessor, Traxano.

O templo tiña unha grande arcada cadrada rodeada de columnas en *giallo antico* que se abría para a *Via Lata* (actual *Via del Corso*) a través dun arco de triunfo, identificado despois como o "Arco de Antonino" en fontes posteriores, mais tamén foi chamado "Arco de Claudio" e "Arco de Tosetti", o nome da familia que habitaba a *Piazza Sciarra* (desaparecida despois do alongamento da *Via del Corso*). Malia ter sido derrubado por estar en ruínas no século XVIII, o seu nome sobrevive na ''Via dell'Archetto''.

## Notas
Aeroporto de Catania-Fontanarossa

O **aeroporto de Catania-Fontanarossa** (IATA: **CTA**, ICAO: **LICC**) tamén chamado **aeroporto Vincenzo Bellini**, é un aeroporto internacional situado a 4,3&nbsp;km ao suroeste de Catania, a segunda cidade máis grande da illa italiana de Sicilia. Chámase así na honra do compositor de ópera Vincenzo Bellini, que naceu en Catania.

É o aeroporto máis concorrido de Sicilia e o sexto de Italia con 7 914 117 pasaxeiros no ano 2016. Grandes aeroliñas como Alitalia, Lufthansa e KLM ofrecen servizos no aeroporto e conectan numerosos destinos europeos como Roma, Múnic, Ámsterdam e Berlín, mentres que aeroliñas de baixo custo como easyJet e Ryanair ofrecen un bo número de voos a destinos de lecer.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Chaves

Como topónimo **Chaves** pode referirse a:

;En Galiza
***Chaves**, lugar da parroquia de Lucí, no concello de Teo.

;Fóra de Galiza

;No Brasil
***Chaves**, municipio brasileiro do estado do Pará.

;En Portugal
***Chaves**, cidade e municipio portugués, do distrito de Vila Real:
****Grupo Desportivo de Chaves**, equipo de fútbol de dita cidade.

Amais, como apelido pode referirse a:

***Manuel Chaves**, político andaluz (n. 1945).

## Véxase tamén
### Outros artigos
***Chaves**, signo tipográfico (**{}**);
Carballedo, Carballedo, Carballedo

**Carballedo** é un lugar da parroquia de Santa María de Carballedo, no concello lugués de Carballedo na comarca de Chantada. Segundo o INE en 2016 tiña 19 habitantes (8 mulleres e 11 homes).

Deste lugar colle o nome o concello de Carballedo, a capital estivo en Castro e agora está na Barrela.

## Toponimia 
O topónimo fai referencia a un lugar con moitos carballos, que é unha palabra anterior ao latín.

## Patrimonio 
A igrexa parroquial, situada neste lugar, data do século XVIII

Na igrexa hai unha imaxe de San Wintila e celébrase a festa o domingo seguinte ao de Pascua. Hai anos era unha romaría moi soada na contorna.

## Notas 
## Lugares e parroquias 
### Lugares de Carballedo 
### Parroquias de Carballedo 
## Véxase tamén 
### Outros artigos 
* Lugares de Carballedo
Terrier tibetano

O **terrier tibetano** é unha raza de can de tamaño medio orixinario do Tíbet. Malia o seu nome, non é membro do grupo dos terrier. A raza recibe o seu nome polos viaxeiros europeos que viron nel semellanzas con razas terrier. O nome tibetano para a raza, **Tsang Apso**, pódese traducir como "barbudo" ou "laúdo" (apso) da provincia de Tsang.

## Orixe da raza 
O terrier tibetano é unha raza de máis de 2.000 anos de antigüidade, orixinario das altas montañas do Tíbet. Os terrier tibetanos acostumáronse axiña á vida nómade, e a súa robusteza permitiulles soportar as extremas temperaturas, os terreos abruptos e as dificultades deste tipo de vida. Foron criados nos mosteiros e polos nómades, recibindo un trata respectuoso por parte dos monxes. Eran bos sentinelas, e críase que daban boa sorte. Adoitábanse ofrecer como agasallo ou para agradecer un servizo prestado. No Tíbet coñécense como "pequenas persoas". 

Foron introducidos en Occidente na década de 1920 cando unha tibetana lle regalou á súa doutora, a dra. Agnes Greig dous exemplares: Bunti e Rajah. En 1930, o terrier tibetano foi recoñecido polo Kennel Club of India (KCI) e un ano máis tarde polo Kennel Club of England.miniatura|Terrier tibetano.|centro
## Notas
Esmolfe, Santa Cristina de Asma, Carballedo

**Esmolfe** é un lugar da parroquia de Santa Cristina de Asma, no concello lugués de Carballedo na comarca de Chantada. Segundo o INE en 2016 tiña 9 habitantes (6 mulleres e 3 homes).

## Toponimia 
O topónimo fai referencia a terras ou casa de , antropónimo visigótico. Ningún outro lugar galego se chama así.

## Notas 
## Lugares e parroquias 
### Lugares de Santa Cristina de Asma 
### Parroquias de Carballedo 
## Véxase tamén 
### Outros artigos 
* Lugares de Carballedo
Chaveán

Como topónimo **Chaveán** pode referirse a:

;En Galiza
***Chaveán**, parroquia do concello de Chandrexa de Queixa;
****Chaveán**, lugar de dita parroquia.

## Véxase tamén
### Outros artigos
***Chaveanciños**, lugar da parroquia de Chaveán, no concello de Chandrexa de Queixa.
Chavella

Como topónimo **Chavella** pode referirse a:

;En Galiza
***Chavella**, lugar da parroquia de Oia, no concello de Oia;
***A Chavella**, lugar da parroquia de Dormeá, no concello de Boimorto.

## Véxase tamén
### Outros artigos
Tinta

miniatura|Tres tinteiros e unha pluma.
A **tinta** é un líquido que contén varios pigmentos ou colorantes empregados para colorear unha superficie co fin de crear imaxes ou textos. Comunmente considérase que a tinta se utiliza en bolígrafos ou con pinceis; porén, é utilizada amplamente en toda clase de impresións.

## Historia 
Os antigos chineses (400 a. C.) coñecían o uso da tinta negra (*atramentum*) coa cal escribían con plumas ou pinceis e estaba composta de negro de fume e goma. Os emperadores do Imperio Romano Oriental ou Bizantino asinaban os seus edictos cunha tinta purpúrea moi custosa (*sacrum encaustum*) feita cunha secreción da glándula hipobranquial do *murex*, un xénero de molusco gasterópodo que producía o púrpura. O emperador León prohibiu o uso desta a calquera persoa que non fose membro da realeza. No antigo Imperio Romano este pigmento usábase exclusivamente para tinguir o bordo da toga dos senadores e as capas dos xenerais.

Escribíanse tamén algúns libros con letras de ouro ou prata, tales como a Biblia xudía, traducida ó grego polos Setenta e dous intérpretes e copiada en pergamiño con letras de ouro que Eleazar, príncipe dos sacerdotes xudeus, enviou ó faraón Tolomeo II Filadelfo para a súa Biblioteca de Alexandría, exemplar que demostra a antigüidade deste costume. No imperio de Oriente estivo tan admitida a práctica de escribir en ouro que a historia de Constantino fai mención do oficio de *crisographos* ou escritores de letras de ouro.

## Notas 
## Véxase tamén 
### Bibliografía 
*
*
Soiuz 7K-T

**Soiuz 7K-T** foi un modelo de nave Soiuz deseñado para misións na órbita terrestre. Estivo en servizo entre 1972 e 1981.

## Voos 
## Notas 
## Véxase tamén 
### Outros artigos 
*Soiuz 11A511
*Soiuz U
Catarina de Castela

**Catarina de Castela**, nada en Illescas, na actual provincia de Toledo, o 5 de outubro de 1422 e finada en Madrigal de las Altas Torres o 10 de setembro de 1424, foi unha infanta de Castela, filla primoxénita do rei Xoán II.

Como herdeira ao trono, foi xurada en 1423 como Princesa de Asturias, título que ostentou até a súa prematura morte. Así, a Infanta foi formalmente recoñecida como a sucesora ao trono do reino e proclamada como Princesa de Asturias polas Cortes de Toledo o 1 de xaneiro de 1423.

A *Crónica de los Reyes de Castilla* describe o acto celebrado nunha sala do Alcázar de Toledo en xaneiro de 1423, da seguinte forma:

Para festexar estes acontecementos, celebráronse un torneo e varias xustas nunhas festas que duraron unha semana.

O 10 de setembro de 1424 faleceu Catarina en Madrigal de las Altas Torres, cando aída non cumprira os dous anos de idade. A morte da princesa de Asturias deixou como única herediera a súa irmá Lionor, que naquel entón tiñaa un ano, á espera de que a raíñ dera a luz ao fillo que esperaba. O 5 de xaneiro de 1425 nacería un varón, Henrique, que chegaría a ocupar o trono como **Henrique IV**.

A princesa Catarina está sepultada na Cartuxa de Miraflores (Burgos), xunto co seu pai e a súa segunda esposa, Isabel de Portugal.

## Notas 
## Véxase tamén 
### Bibliografía 
* Pérez de Guzmán, Fernán; Galíndez de Carvajal, Lorenzo (1779): *Crónica del señor rey don Juan, segundo de este nombre en Castilla y en León*. Imprenta de Benito Montfort.
* Risco, Manuel (1795): *España sagrada. De la Iglesia exenta de Oviedo desde el medio del siglo XIV hasta fines del siglo XVIII*. Tomo XXXVIII. Oficina de la viuda e hijo de Marín.
Bustelo de Abaixo, Carballedo, Carballedo

**Bustelo de Abaixo** é un lugar da parroquia de Santa María de Carballedo, no concello lugués de Carballedo na comarca de Chantada. Segundo o INE en 2016 tiña 33 habitantes, 14 mulleres e 19 homes.

## Toponimia 
O topónimo é un diminutivo de  (latín tardío, do celta ): terreo de pastos para o gando (bois). *De Abaixo*, por estar máis baixo ca Bustelo de Arriba.

## Notas 
## Lugares e parroquias 
### Lugares de Carballedo 
### Parroquias de Carballedo 
## Véxase tamén 
### Outros artigos 
* Lugares de Carballedo
Adalberto II da Anglia Oriental

[miniatura|180px|Imaxe de Aethelberht II nun prato de bronce na Catedral de [Hereford.]]
**Aethelberht II**, tamén chamado Etelberto ou **Adalberto** (do inglés antigo: **Æthelberht**) foi rei de Anglia Oriental a finais do século VIII. É venerado como santo na igrexa católica e na anglicana, a súa festa celébrase o 20 de maio.
## Traxectoria 
Descoñécese a data de nacemento. Fillo de Aethelred, rei de Anglia Oriental, e a súa esposa Leofrana. Foi un mozo piadoso e cheo de humildade, inclinado á vida relixiosa, con todo, estaba destinado a suceder ao seu pai. Accedeu ao trono cara a 779. Igualmente preferiuse manterse célibe pero tivo que tomar a man de Ælfryth, filla de Offa, rei de Mercia, a fin de unir as liñaxes. No entanto, cara a 794, Aethelberht foi asasinado por un home chamado Grimbert, co que Offa se apoderou do reino de Anglia Oriental.

Ao aparecer representado coa súa cabeza entre as súas mans, forma parte das filas de santos cefalóforos. Os seus restos foron enterrados en Hereford, de feito, a catedral anglicana en Hereford atópase dedicada a el.
## Notas 
## Véxase tamén 
### Ligazóns externas 
*
Casares, Carballedo, Carballedo

dereita|miniatura|Peto de ánimas.

**Casares** é un lugar da parroquia de Santa María de Carballedo, no concello lugués de Carballedo na comarca de Chantada. Segundo o INE en 2016 tiña 23 habitantes, 10 mulleres e 13 homes.
## Toponimia 
O topónimo deriva do latín : grupo de casas.

## Patrimonio 
Hai un peto de ánimas cun fornelo rectangular e arqueado cun caixón para as esmolas. O tellado presenta un prisma ondulado coa data de construción “AÑO DE 1906” que sostiña unha cruz hoxe desaparecida.
## Notas 
## Lugares e parroquias 
### Lugares de Carballedo 
### Parroquias de Carballedo 
## Véxase tamén 
### Outros artigos 
* Lugares de Carballedo
O Castro de Morgade, Carballedo, Carballedo

**O Castro de Morgade** é un lugar da parroquia de Santa María de Carballedo, no concello lugués de Carballedo na comarca de Chantada. Segundo o Instituto Galego de Estatística, en 2024 tiña 8 habitantes (4 homes e 4 mulleres), os mesmos ca en 2016.

## Toponimia 
O topónimo deriva do latín , fortaleza  + un nome relativo ao antropónimo .

## Patrimonio 
O castro dá nome ao lugar e nel durante as labras agrícolas levantáronse pedras de muíños e algunha outra pedra labrada parecida a unha cola de cabalo cunha inscrición. Presenta na parte N-NO monte baixo moi mesto e pódese apreciar, aínda que con dificultades un foso de 1m de fondo por 1,5 de ancho, aproximadamente. Existen lendas sobre mouros e unha delas fai referencia á existencia neste lugar dun gran tesouro, gardado por un xigante.

## Notas 
## Lugares e parroquias 
### Lugares de Carballedo 
### Parroquias de Carballedo 
## Véxase tamén 
### Outros artigos 
* Lugares de Carballedo
Illa Brabante

A **Illa Brabante** é a segunda illa máis grande do Arquipélago Palmer no Territorio Antártico Británico, situada entre a Illa Anvers e a Illa Liège. A illa de Brabante ten 59&nbsp;km de longo de norte a sur, 30&nbsp;km de largo e elévase a 2.520 m en Mount Parry. O interior da illa está ocupado por dúas cordilleiras, Montañas Solvay (cume Cook, 1590 m) na súa parte máis meridional e as Montañas Stribog (cume Mount Parry) na súa parte central e setentrional.

Foi bautizada pola Expedición antártica belga (1897-1899) dirixida por Adrien de Gerlache, que a chamou así pola provincia de Bélxica de Brabante, en recoñecemento do apoio dado á expedición polos seus cidadáns.

Un documento que resume a expedición dos Servizos Conxuntos de 1984-1985 describe á illa como "notoriamente inhóspita" e afirma que hai probas de só seis visitas entre o descubrimento en 1898 e 1984. Membros da expedición invernaron alí en 1984-1985, e fixeron a primeira subida ao Mount Parry.

## Mapas 
* Antarctic Digital Database (ADD). Scale 1:250000 topographic map of Antarctica. Scientific Committee on Antarctic Research (SCAR). Dende 1993, actualizada e mellorada regularmente.
*British Antarctic Territory. Scale 1:200000 topographic map. DOS 610 Series, Sheet W 64 62. Directorate of Overseas Surveys, Tolworth, UK, 1980.
*Brabant Island to Argentine Islands. Scale 1:250000 topographic map. British Antarctic Survey, 2008.

## Notas
## Véxase tamén
### Outros artigos
### Ligazóns externas
* Map of the area 
* U.S. Geological Survey, Atlas of Antarctic Research
*  Brazilian Antarctic Program
[miniatura|500px|center|Illa Brabante vista desde o nordés, coa [illa Hoseason e a illa Liège no primeiro plano, e a illa Anvers (á dereita) e a península antártica no fondo.]]
Illa Maly Lyakhovsky

**Illa Maly Lyakhovsky** () ou 'Pequena Lyakhovsky' é a segunda máis grande das illas de Lyakhovsky que pertence ao arquipélago de nova Siberia no mar de Laptev no norte de Rusia. Ten unha superficie de 976&nbsp;km².

As illas Lyakhovsky son chamadas así na honra de Ivan Lyakhov, que as explorou en 1773.

## Xeoloxía 
A Pequena Liajovski está formada por turbiditas do Xurásico superior ao Cretáceo inferior, tamén coñecido como "flysch", cubertos por unha delgada lámina de sedimentos do Plioceno ao Plistoceno. Estas rochas mesozoicas son arenitas, argilitas, e guijarros deformados en sorprendentes plegamentos en dirección leste-nordés de ao redor de 7 a 20&nbsp;km de largo. As rochas mesozoicas están cubertas por unha capa relativamente fina de sedimentos areosos e arxilosos do Plioceno ao Plistoceno de orixe coluvial e aluvial. Preto da costa, os sedimentos aluviais van graduándose ata converterse en sedimentos mariños da costa próxima que conteñen moluscos mariños fósiles e leña lignitizada. Un groso permafrost caracterizado por anacos grandes de xeo macizo desenvolveu nestes sedimentos.

## Vexetación 
A criptógama tundra cuberta de herba cobre a illa Pequena Liajovski. É tundra que está formada sobre todo por herbas de crecemento moi lento, musgos, líquenes e hepáticas. Estas plantas cobren no seu maior parte ou completamente a superficie do terreo. Os chans son típicamente húmidos, de gran fino, e a miúdo con montecillos.

## Notas
## Véxase tamén
### Outros artigos
* Bolshoy Lyakhovsky

### Ligazóns externas
*Andreev, A.A., e D.M. Peteet, 1999, *Climate and Diet of Mammoths in the East Siberian Arctic .* Science Briefs (agosto 1999). Goddard Institute for Space Studies, Nova York, Nova York. Consultado o 12 de xullo de 2008.
*Anisimov, M.A., e V.E. Tumskoy, 2002, Environmental History of the Novosibirskie Islands for the last 12 ka. 32nd International Arctic Workshop, Program and Abstracts 2002. Institute of Arctic and Alpine Research, University of Colorado at Boulder, pp 23–25.
*anonymous, nd,  aerial photographs of these islands.
*Kuznetsova, T.V., L.D. Sulerzhitsky, Ch. Siegert, 2001, New data on the "Mammoth" fauna of the Laptev Shelf Land (East Siberian Arctic), 144 KB PDF file, The World of Elephants - International Congress, Rome 2001. Consiglio Nazionale delle Ricerche, Centro di Studio per il Quaternario e l'Evoluzione Ambientale, Università di Roma, Roma, Italy.
*Schirrmeister, L., H.-W. Hubberten, V. Rachold, e V.G. Grosse, 2005, *Lost world - Late Quaternary environment of periglacial Arctic shelves and coastal lowlands in NE-Siberia.* 2nd International Alfred Wegener Symposium Bremerhaven, 30 de outubro - 2 de novembro de 2005.
Soiuz 8

**Soiuz 8** foi unha misión espacial tripulada soviética lanzada o 13 de outubro de 1969 mediante un foguete Soiuz 11A511 desde o cosmódromo de Baikonur.

## Características 
Soyuz 8, unha Soiuz  modelo 7K-OK cos cosmonautas Vladimir Shatalov (comandante) e Aleksei Ieliseiev a bordo, foi unha nave lanzada para voar en formación coas Soiuz 6 e Soiuz 7 no que sería o primeiro voo simultáneo de tres naves espaciais.

As naves foron lanzadas secuencialmente e atopáronse no espazo, pero un problema na electrónica de todas elas debido a unha remesa de pezas defectuosas impediu o acoplamento entre as Soiuz  7 e 8, que ía ser gravado pola Soiuz  6. A cápsula tripulada volveu a terra o 18 de outubro de 1969 ás 9:10 GMT.

## Notas 
## Véxase tamén 
### Outros artigos 
*Soiuz 11A511
*Soiuz 6
*Soiuz 7
Soiuz 9

**Soiuz 9** foi unha misión espacial tripulada soviética lanzada o 1 de xuño de 1970 mediante un foguete Soiuz 11A511 desde o cosmódromo de Baikonur.

## Características 
Soyuz 9, unha Soiuz  modelo 7K-OK cos cosmonautas A. Nikolayev (comandante) e Vitali Sevastianov (enxeñeiro de voo) a bordo, foi lanzada para unha misión de resistencia na que se puxo ao límite a capacidade da tripulación e da propia nave durante un voo de algo máis de dúas semanas, antes do lanzamento da primeira estación espacial da Historia, a Saliut 1. A finalidade era obter datos médicos, biolóxicos e técnicos durante o voo. A falta de exercicio dos cosmonautas pola falta de espazo no interior da nave e a rotación continua da nave para aforrar propelente e que inducíu mareo espacial na tripulación deixaron a Nikolayev e Sevastyanov en mal estado ao seu regreso, producindo resultados médicos e biolóxicos pouco útiles.

A cápsula tripulada volveu a terra o 19 de xuño de 1970 ás 11:59 GMT.

## Notas 
## Véxase tamén 
### Outros artigos 
*Soiuz 11A511
*Soiuz 7K-OK
Outeiro, Carballedo, Carballedo

**Outeiro** é un lugar da parroquia de Santa María de Carballedo, no concello lugués de Carballedo na comarca de Chantada. Sen datos de poboación no INE en 2016.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Carballedo 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
Vítor Manuel II de Italia

**Vítor Manuel II**, (en italiano **Vittorio Emanuele II**), nado en Turín o 14 de marzo de 1820 e finado en Roma o 9 de xaneiro de 1878 foi o derradeiro rei do Reino de Sardeña e o primeiro Rei de Italia.

## Traxectoria
Fillo primoxénito de Carlos Alberte I, Rei de Sardeña e de María Tareixa de Austria, Princesa da Toscana. Durante o reinado do seu pai Carlos Alberte, os reinos de Sardeña e Piamonte foron unificados. Carlos Alberte foi á guerra en 1848 contra o Imperio Austríaco (que gobernaba a meirande parte do norte de Italia), pero foi derrotado na Batalla de Novara ó ano siguinte. Carlos Alberto abdicou e o seu fillo Vítor Manuel conveteuse en rei de Piamonte-Sardeña o 24 de marzo de 1849.

Baixo o seu mandato, e debido ás habilidades do seu ministro, o Conde de Cavour, o Reino de Sardeña creceu ata incluír toda Italia (1860-1870), polo proceso da Unificación italiana. O Reino de Sardeña converteuse no Reino de Italia en marzo de 1861. Polo feito de ser o primeiro rei dunha Italia unida pola súa popularidade, Vítor Manuel II recibiu o alcume de "*Padre della Patria*". Nun esforzo por manter a súa continuidade dinástica, e a pesar de ser o primeiro Rei de Italia, o soberano conservou o número "II" ordinal baixo o que gobernara o seu pai como Rei de Sardeña. Esta decisión xerou incomodidade nos recentemente unificados territorios do sur.

Algúns dos seus obxectivos foron a industrialización; efectuar unha reforma económica cun novo sistema fiscal e mellorar as relacións exteriores, usando a diplomacia para facer aliados. Vítor Manuel II foi excomungado pola Igrexa católica despois de que exército italiano tomara Roma en 1870 e o papa Pío IX tivese que retirarse ó Vaticano.

O seu fillo varón Amadeo, sería Rei de España por un breve período de apenas dous anos entre 1870 e 1873, e pasaría a lista de reis españois baixo no nome de Amadeu I.

## Véxase tamén 
### Outros artigos 
* Altare della Patria
Cabalos e lobos

***Cabalos e lobos*** é a primeira novela de Fran P. Lorenzo, publicada en abril de 2015 por Edicións Xerais de Galicia logo de gañar o Premio Blanco Amor de 2014.

## Características 
Nesta novela, ambientada en setembro de 1972, no que atinxe ao arquitectónico e urbanístico, son protagonistas edificios e rúas de Vigo: o edificio Albo (obra racionalista do arquitecto Francisco Castro Represas), a rúa Privada Moderna, no vello límite do concello de Vigo e o concello de Lavadores, o café Derby, a entrada de Príncipe, a rúa Colón, o Teatro Cine Fraga, a vella redacción do Faro de Vigo, a rúa Policarpo Sanz (Cable Inglés, Café Colón), a Casa Sanchón, a Porta do Sol, o Teatro García Barbón, o Teatro Rosalía de Castro, a rúa Marqués de Valladares, a Alameda da Praza de Compostela (Editorial Galaxia), As Avenidas, cabo do Bar Comercio, e o Navy Bar de Manuel Antonio.

Un dos eixes de *Cabalos e lobos* é o amor, concretamente o amor homosexual, e outro dos eixes é o estabelecemento da colonia alemá en Vigo.

## Notas 
## Véxase tamén 
### Outros artigos 
* Folga xeral de 1972
### Ligazóns externas 
* Cultura de Galicia Secretaría Xeral de Cultura. Xunta.
Jupiter Calling

***Jupiter Calling** *é o sétimo álbum de estudo da banda irlandesa The Corrs. Foi publicado o 10 de novembro de 2017, dous anos despois do seu álbum de regreso, *White Light*. O concerto de presentación tivo lugar o 19 de outubro no Royal Albert Hall de Londres. O primeiro sinxelo do álbum , presentouse en setembro de 2017.

## Cancións 
# Son of Solomon 
# Chasing Shadows
# Bulletproof Love
# Road to Eden
# Butter Flutter
# SOS
# Dear Life
# Non Go Baby
# Hit My Ground Running
# Live Before I Die
# Season of Our Love
# A Love Divine
# The Sun and the Moon

### Sinxelos 
O 28 de setembro de 2017 tivo lugar a escoita do primeiro sinxelo do álbum, "Son of Solomon".

## Músicos 
* Andrea Corr: Voz, tin whistle, ukelele
* Sharon Corr: Voz, violín
* Caroline Corr:  batería, bodhràn, piano, coros
* Jim Corr:  Guitarra, teclados, coros
* Anthony Drennan:  Guitarra 
* Robbie Malone: Baixo

## Notas
Junji Ito

, nado o 31 de xullo de 1963 é un artista xaponés de manga de terror. Algúns dos seus traballos máis coñecidos inclúen *Tomie*, unha serie sobre unha rapaza inmortal que conduce ós seus admiradores á tolemia, *Uzumaki*, unha serie de tres volumes sobre unha vila obsesionada coas espirais e *Gyo*, unha historia de dous volumes onde os peixes son controlados por unha cepa de bacterias sensibles chamada "o cheiro da morte". Outros traballos seus son *Itou Junji Kyoufu Manga Collection*, unha colección de diferentes historias curtas como ''Souchi's Journal of Delights* e *Itou Junji No Neko Nikki: Yon and Mu*.

Parte da súa obra foi traducida ao castelán polo carballiñés Gabriel Álvarez Martínez.

## Véxase tamén 
### Outros artigos 
* *Black Paradox''
* Itō Junji Maniakku

### Bibliografía 
* 
### Ligazóns externas 
*
Piazza Barberini

**Piazza Barberini** é unha gran praza no centro histórico do centro da cidade de Roma, Italia e que se atopa no monte Quirinal. Foi creada no século XVI pero moitos dos edificios que a rodean foron substituídos ou reconstruídos.

O seu nome actual foille dado en 1625 polo Palazzo Barberini, o pazo barroco construído no lado sur da praza para os Barberini. Orixinalmente, era unha grande entrada para o pazo deseñada polo pintor e arquitecto barroco Pietro da Cortona, pero foi demolido para a construción dunha nova estrada no século XIX. Porén, a súa aparencia é coñecida por gravados e fotografías da praza.

No centro da praza atópase a *Fontana del Tritone* ou fonte de Tritón (1642–3) esculpida por Bernini. Outra fonte, a Fontana delle Api (1627–1629), tamén de Bernini está na achegada Via Vittorio Veneto pero foi reconstruída algo arbitrariamente despois da súa retirada da súa posición anterio, na esquina dun palacio onde a Piazza Barberini se encontra coa Via Sistina.miniatura|Piazza Barberini, pintada por Ettore Roesler Franz ó redor de 1880, representando a Fonte de Tritón.|centro
## Notas
Dejan Čigoja

**Dejan Čigoja**, nado o 27 de setembro de 1988 en Liubliana, é un xogador profesional de baloncesto esloveno. Tras xogar para o Club Baloncesto Breogán de Lugo, onde xogou 11 partidos nos que o equipo acadou 11 vitorias, actualmente está sen equipo. Cunha altura de 2,05 metros xoga na posición de ala-pivote. É internacional coas seleccións sub-17, sub-18 e sub-20 de Eslovenia.

## Traxectoria 
### Clubs 
* 20px|border|1. SKL Geoplin Slovan (1. SKL, 2011–2012) 
* 20px|border|1. SKL Zlatorog Laško (1. SKL, 2012–2013) 
* 20px|border|1. SKL Splosna Plovba Portorož (1. SKL, 2013–2015) 
* 20px|border|ÖBL Fürstenfeld Panthers (ÖBL, 2015–2016)
* 20px|border|ÖBL Raiffeisen Flyers Wels (ÖBL, 2016–2017)
* 20px|border|LEB Cafés Candelas Breogán (LEB, 2017)

### Palmarés 
* Supercopa de Austria (2017)

## Notas 
## Véxase tamén 
### Ligazóns externas 
* Perfil en basketball.realgm.com 
* Perfil en eurobasket.com
Raiffeisen Flyers Wels

O **Raiffeisen Flyers Wels** é un equipo de baloncesto profesional austríaco con sede na cidade de Wels. Fundado no ano 2000, actualmente compite na Österreichische Basketball Bundesliga (ÖBL), a máxima categoría do baloncesto austríaco. Disputa os seus partidos como local no Raiffeisen Arena.

## Palmarés 
### Títulos nacionais 
***Liga de Austria**
****Campións (1):** 2009
**Subampións (2): 2006, 2016
***Copa de Austria**
****Campións (1):** 2006
**Subcampións (2): 2009, 2015
***Supercopa de Austria**
****Campións (1):** 2017
**Subcampións (2): 2007, 2010

## Véxase tamén 
### Ligazóns externas 
* Sitio web oficial
Grande incendio de Roma

O **grande incendio de Roma** foi un gran lume urbano que se produciu en Roma no ano 64. Causou unha gran devastación durante seis días antes de ser controlado. Diferentes fontes acusaron o emperador Nerón de iniciar o lume, mentres que outras afirman que organizou medidas para contelo e prestar axuda ós refuxiados. De acordo con Tácito e posteriormente os cristiáns, Nerón acusou da devastación á comunidade cristiá da cidade, producíndose a primeira persecución contra os cristiáns. Porén, esta teoría non é apoiada por tódolos estudosos modernos.[miniatura|*Os fachos de Nerón*, por Henryk Siemiradzki. Segundo Tácito, [Nerón sinalou os cristiáns como os culpables do lume.|esquerda]]

## Notas
Doubt (manga)

, tamén coñecido como ,  é un manga shōnen de terror escrito e ilustrado por Yoshiki Tonogai. A serie céntrase no xogo de móbil "Rabbit Doubt", cunha regras semellantes ás de Mafia. Os xogadores deben atopar o lobo, ou asasino, entre o grupo de coellos. Seis xogadores deste xogo atópanse atrapados nun edificio cun do grupo xa morto; para evitar o mesmo destino, os restantes cinco deben participar nun xogo "Rabbit Doubt" real e atopar o lobo (mentireiro) que se agocha entre eles.

O manga foi serializado na revista *Monthly Shōnen Gangan* de Square Enix o 12 de xullo de 2007 e rematou o 12 de febreiro de 2009. Square Enix tamén estreou o primeiro volume o 22 de decembro de 2007 e lanzou o cuarto e derradeiro volume o 12 de febreiro de 2009. A serie continuou en dúas secuelas, tituladas ***Judge***, dende o 12 de xaneiro de 2010 até o 11 de agosto de 2012, e ***Secret***, dende o 12 de outubro de 2013 até o 12 de febreiro de 2015.
Ponte de Brandomil

A **ponte de Brandomil** é unha ponte de pedra altomedieval que se atopa no lugar de Brandomil, na parroquia de Brandomil, no concello coruñés de Zas.

## Historia 
Ao parecer, no lugar de Brandomil (topónimo de orixe sueva) en época romana existía un importante cruzamento de vías que comunicaba o norte da Gallaecia coa costa Finisterrae e o sur. A coñecida vía *Per Loca Marítima* (vía XX do itinerario de Antonino) pasaría polo lugar. Xusto á beira da ponte existía un castro galaico que daría lugar a un posterior asentamento romano, cunha casa-vila romana Grandimiro (*Claudomerius*), pertencente ao itinerario IV de Antonino. Os romanos tiveron interese en se asentar nesta zona polas próximas minas de estaño do lugar de Limideiro. Isto xustifica a construción dunha ponte sobre o río Xallas.

A inicial ponte romana, da que non quedan restos, sería modificada arredor do século XI ou XII, canto toma a feitura que se conserva. No século XVIII foi lixeiramente reforzada. En 1989 o arco central derrubouse tras unha forte riada.

## Descrición 
Feita en cantaría de granito, nada fica da súa orixe romana. A ponte actual ergueríase sobre a antiga arredor do século XI ou XII. Consta de catro arcos de volta perfecta, tres deles cunha luz de 8,20 m, o cuarto máis pequeno. Os dous arcos centrais, sobre o río, teñen rosca dupla cuns 20&nbsp;cm de beiril. As bóvedas e os tímpanos son de perpiaño. Os tallamares son triangulares augas arriba e trapezoidais augas abaixo. Estes chegan até arriba formando apartadoiros. Consérvanse ben os peitorís e un treito de calzada. Atópase en bo estado de conservación, xa que existe unha ponte paralela para o tránsito rodado.

## Galería de imaxes 

Ficheiro:Puente de Brandomil.jpg|A ponte dende o río Xallas.

## Notas 
## Véxase tamén 
### Ligazóns externas 
* Ponte de Brandomil en *Galicia Máxica*.
### Outros artigos 
* Brandomil, Zas
* Río Xallas
### Bibliografía 
* LAREDO, X.L. e VÁZQUEZ EFRÉN, J.M. (1989): «Santa Comba, Zas», Deputación Provincial da Coruña.
* Troiano Carril, X.: «Camariñas, Corazón da Costa da Morte», Libro inédito inscrito no Rexistro da Propiedade Intelectual no ano 2007, 2008 e 2009
Piazza Venezia

A ** Piazza Venezia ** é unha das prazas de máis sona da capital italiana, que leva o nome polo Palazzo Venezia. Atópase no centro de Roma, ó pé do Capitolio (Campidoglio, en italiano), no centro de comunicacións onde conflúen os principais eixos viarios da cidade: polo norte, a via del Corso que leva cara á piazza del Poopolo; cara ó sueste a Via dei Fori Imperiali que leva cara ó Foro Romano e ó Coliseo; cara ó suroeste, a Via del Teatro di Marcello, onde se atopan os restos do teatro e cara ó leste a Via Quattro Novembre que, en dirección oeste, colle o nome de Via del Plebiscito. Como é o centro de comunicacións, conflúen moitas liñas de autobús, unha parada de tranvía e está previsto que no ano 2020, aproximadamente, se inaugure unha parada de metro da nova liña C do suburbano romano. Precisamente, durante as obras realizadas no ano 2009 atopáronse uns restos arquelóxicos que se atribúen ó Athenaeum do emperador Hadriano.

O perfil da praza está dominado polo monumental Monumento Nacional a Vítor Manuel II, o primeiro rei da Unificación italiana, coñecido tamén polo nome de Vittoriano. Dende 1921, nel está situada a Tumba ó Soldado Descoñecido (Tomba del Milite Ignoto, en italiano).[miniatura|Piazza Venezia, coa [columna de Traxano vista dende o monumento de Vítor Manuel II.|centro]]
Aeroporto de Glasgow

O **aeroporto de Glasgow** (IATA: **GLA**, ICAO: **EGPF**), anteriormente **aeroporto de Abbotsinch**, é un aeroporto internacional de Escocia situado a 16&nbsp;km ao oeste do centro da cidade de Glasgow. No ano 2016 polas súas intalacións pasaron case 9,4 millóns de pasaxeiros, cun incremento do 7 % con respecto a 2015, sendo o segundo aeroporto máis concorrido de Escocia, tras o aeroporto de Edimburgo, e o oitavo do Reino Unido. É o principal aeroporto do oeste de Escocia e o principal entrada de voos de longa distancia do país.

O aeroporto é propiedade de AGS Airports, que tamén ten e opera os aeroportos de aeroporto de Aberdeen e Southampton. Anteriormente pertencía e era operado por Heathrow Airport Holdings. As principais aeroliñas que operan nas súas instalacións son British Airways e Loganair, esta última usando o aeroporto como centro de conexións. Outras grandes compañías que usan GLA como base son easyJet, Jet2.com, Ryanair, Thomas Cook Airlines e Thomson Airways.

O aeroporto de Glasgow inaugurouse no ano 1966 e orixinalmente só operaba voos cara a outras partes do Reino Unido e Europa. Comezou a ofrecer voos a outras partes do mundo que antes eran operados polo aeroporto de Glasgow-Prestwick, e que se converteu no aeroporto secundario da cidade sendo usado principalmente por aeroliñas de baixo custo, por operacións de carga e por voos chárter.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Museos Capitolinos

Os **Museos Capitolinos** (en italiano: *Musei Capitolini*) é un museo que contén un grupo de museos de arte e arqueoloxía situado na Piazza del Campidoglio, sobre o outeiro Capitolino de Roma, Italia. Os edificios históricos dos museos son o Palazzo dei Conservatori e o Palazzo Nuovo, un fronte ó outro na praza trapecial nun plan concibido por Michelangelo en 1536 e executado nun período de máis de 400 anos. A historia dos museos remóntase a 1471, cando o papa Sisto IV doou unha colección de importantes bronces antigos ó pobo de Roma e os situou no monte Capitolino. Dende entón, a colección dos museos medrou até incluír un gran número de estatuas romanas, inscricións e outros utensilios; unha colección de arte medieval e do Renacemento; e coleccións de xemas, moedas e outros obxectos. Os museos son propiedade do concello de Roma.

A estatua ecuestre do centro da praza é do emperador Marco Aurelio. É unha copia, xa que a orixinal se atopa no interior do museo.

Abertos ó público en 1734 baixo o goberno do papa Clemente XII, os museos Capitolinos están considerados o primeiro museo do mundo, entendidos como un lugar onde a arte pode ser desfrutada por todos e non só polos seus donos.

## Notas 
## Véxase tamén 
### Ligazóns externas 
* Museos Capitolinos
Aeroporto de Reiquiavik-Keflavík

O **aeroporto internacional de Keflavík** (IATA: **KEF**, ICAO: **BIKF**), tamén coñecido como **aeroporto de Reiquiavik-Keflavík**, é o aeroporto máis grande de Islandia e o principal centro de conexións do país para rutas internacionais. Está situado a 3,1&nbsp;km ao oeste de Keflavík e a 50&nbsp;km ao suroeste de Reiquiavik. O aeroporto ten tres pistas de aterraxe, dúas das cales están en uso, e as súas instalacións ocupan unha superficie duns 25 km2. A meirande parte das viaxes internacionais dende ou cara a Islandia pasan por este aeroporto.

As principais aeroliñas en Keflavík son Icelandair e WOW air, que teñen o seu principal centro de conexións no aeroporto. Keflavík úsase case exclusivamente para voos internacionais; a meirande parte dos voos domésticos usan o aeroporto de Reiquiavik, que se atopa a 3&nbsp;km do centro da cidade, aínda que os voos estacionais dende Akureyri voan a Keflavík. O aeroporto de Keflavík está operado por Isavia, unha empresa estatal.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Ton (cor)

[miniatura|360px|Ton no [espazo de cor HSL/HSV codificación RGB.]]
miniatura|Unha imaxe cos tons cambiados ciclicamente no espazo HSL.
miniatura|Os tons desta imaxe van rotando ciclicamente co tempo.

O **ton**, **matiz** ou **tonalidade** (na literatura inglesa *hue*) é unha das propiedades ou cualidades fundamentais nunha cor, definido tecnicamente (no modelo CIECAM02), como «o grao no cal un estímulo pode ser descrito como similar ou diferente de estímulos como o vermello, amarelo e azul». Refírese á propiedade da cor nos aspectos cualitativamente diferentes da experiencia de cor, que teñen relación con diferenzas de lonxitudes de onda ou con mesturas de diferentes lonxitudes de onda. É o estado puro da cor, sen mestura de branco ou negro e, xunto á luminosidade e a saturación, unha das tres características psicofísicas da cor.
 
Existe unha alta correlación entre lonxitude de onda e ton, tal como aparece no arco da vella. Estas cores forman parte do grupo de cores espectrais, os relacionados cunha lonxitude de onda determinada. Mentres que as cores non espectrais serían as non relacionadas cunha lonxitude de onda determinada (como os púrpuras e violetas). Só poden obterse por medio da mestura de dúas ou máis luces monocromáticas.

As cores cromáticas son as cores tanto espectrais coma non espectrais, pero o ton ten importancia para entendelas, mentres que nas cores acromáticas, a súa visualización ou percepción enténdese mellor en relación coa dimensión de luminosidade que coa de ton. As cores descenden do escuro á cor definida (por exemplo do negro ao azul).

Xeralmente, cores co mesmo ton diferéncianse con adxectivos que se refiren á súa luminosidade e/ou saturación: *azul claro*, *azul pastel*, *azul vívido*.

## Nas artes 
Na pintura, un ton é unha cor *pura*; é dicir, unha cor sen pigmento branco ou negro engadidos. Un ton é un elemento da roda de cores. Os tons son os primeiros en ser procesados polo cerebro.

Nun cómic realizado con tinta e, por tanto, en branco e negro, a xustaposición regular de liñas máis ou menos próximas permite crear a ilusión de ton.

## Notas 
## Véxase tamén 
### Ligazóns externas 
* Explicación do matiz, saturación e brillo nas cores
Lousada de Abaixo, Lousada, Carballedo

**Lousada de Abaixo** é un lugar da parroquia de Lousada, no concello de Carballedo na comarca de Chantada. Segundo o INE en 2016 tiña 17 habitantes (9 mulleres e 8 homes).

## Toponimia
O topónimo vén do latín : casas con teitos de lousado. *De Abaixo* por estar máis baixa ca Lousada de Arriba.

## Lugares e parroquias 
### Lugares de Santiago de Lousada 
### Parroquias de Carballedo 
## Notas
Aeroporto de Malta

O **aeroporto internacional de Malta** (IATA: **MLA**, ICAO: **LMML**) é o único aeroporto de Malta e serve a todas as illas maltesas. Está situado na illa de Malta, entre Luqa e Gudja, e ocupa o espazo da antiga base RAF Luqa. Foi completamente reformado, converténdose totalmente operativo o 25 de marzo de 1992. A poboación local adoita a chamalo **aeroporto de Luqa**, e ás veces **aeroporto da Valeta**, xa que se atopa a 5&nbsp;km ao suroeste da capital do país. O aeroporto é o principal centro de conexións de Air Malta e tamén é base de Ryanair. No ano 2016 pasaron polas súas instalacións un total de 5 080 071 pasaxeiros.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Lulaíños, Lousada, Carballedo

**Lulaíños** é un lugar da parroquia de Lousada, no concello de Carballedo na comarca de Chantada. Segundo o INE en 2016 tiña 12 habitantes (6 mulleres e 6 homes).

## Toponimia
O topónimo é un diminutivo en plural de *Lulás* (lugar da veciña parroquia de San Mamede de Lousada). Ningún outro lugar de Galicia leva este nome.

## Lugares e parroquias 
### Lugares de Santiago de Lousada 
### Parroquias de Carballedo 
## Notas
San Paio, Lousada, Carballedo

miniatura|San Paio
**San Paio** é un lugar da parroquia de Lousada, no concello de Carballedo na comarca de Chantada. Segundo o INE en 2016 tiña 18 habitantes (7 mulleres e 11 homes).

En San Paio naceu o filántropo galeguista Francisco Domínguez Mosquera.

## Toponimia
O topónimo deriva do nome en latín , un neno de Tui martirizado en Córdoba no ano 925, con moitos devotos en Galicia. É, pois, un haxiotopónimo.

## Lugares e parroquias 
### Lugares de Santiago de Lousada 
### Parroquias de Carballedo 
## Notas
Alence, Carballedo, Carballedo

**Alence** é un lugar da parroquia de Santa María de Carballedo, no concello lugués de Carballedo na comarca de Chantada. O INE en 2016 non achega datos de habitantes para este lugar, mais si aparece no Nomenclátor de Galicia

## Toponimia 
O topónimo é de orixe incerta. Pode vir do antropónimo , non está moi claro.

## Notas 
## Lugares e parroquias 
### Lugares de Carballedo 
### Parroquias de Carballedo 
## Véxase tamén 
### Outros artigos 
* Lugares de Carballedo
Aeroporto de Venecia-Marco Polo

O **aeroporto de Venecia Marco Polo** (IATA: **VCE**, ICAO: **LIPZ**) éo aeroporto internacional da cidade italiana de Venecia. Está situado a 8&nbsp;km ao norte da cidade, en Tessera. Debido á importancia de Venecia como destino de lecer, conta con voos a moitas áreas metropolitanas europeas ademais dalgunhas rutas de longo alcance parcialmente estacionais cara Estados Unidos, Canadá e Oriente Medio. Con 9 624 748 pasaxeiros e uns 50 000 movementos de avións no ano 2016, é o quinto aeroporto máis concorrido de Italia en número de pasaxeiros e o cuarto en número de operacións. Foi bautizado co nome de Marco Polo e serve como base para Volotea e easyJet.

Hai outro aeroporto situado na área de Venecia, o aeroporto de Treviso, que ás veces é chamado de forma non oficial *Venecia-Treviso* e opera principalmente voos de aeroliñas de baixo custo, sobre todo de Ryanair e Wizz Air.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Aeroporto de Dubrovnik

O **aeroporto de Dubrovnik** (IATA: **DBV**, ICAO: **LDDU**), tamén coñecido como **aeroporto de Čilipi**, é o aeroporto internacional da cidade croata de Dubrovnik. Está situado a 15,5&nbsp;km do centro da cidade, preto de Čilipi. É o terceiro aeroporto máis concorrido de Croacia tras o de Zagreb e o de Split en número de pasaxeiros. Ten a pista máis longa do país, podendo operar avións pesados de longa distancia. O aeroporto é un gran destino para voos de lecer durante a tempada de vacacións estival. No ano 2016 pasaron polas súas intalacións un total de 1 993 243 pasaxeiros.

## Aeroliñas e destinos
### Regulares
## Notas 
## Véxase tamén 
### Ligazóns externas 
* Web do aeroporto
Milleirós, Milleirós, Carballedo

**Milleirós** é un lugar da parroquia de Milleirós, no concello de Carballedo na comarca de Chantada. Segundo o INE en 2019 tiña 24 habitantes (13 mulleres e 11 homes).

## Toponimia
O topónimo é un diminutivo da palabra en latín , lugar onde hai millo miúdo (non o millo de hoxe que veu despois de América).

## Notas 
## Lugares e parroquias 
### Lugares de Milleirós 
### Parroquias de Carballedo 
## Véxase tamén 
### Outros artigos 
* Lugares de Carballedo
A Ermida, Milleirós, Carballedo

**A Ermida** é un lugar da parroquia de Milleirós, no concello de Carballedo na comarca de Chantada. Segundo o INE en 2016 tiña 16 habitantes (7 mulleres e 9 homes).

## Toponimia
O topónimo deriva do latín , sitio ermo ou sen traballar.

## Notas 
## Lugares e parroquias 
### Lugares de Milleirós 
### Parroquias de Carballedo 
## Véxase tamén 
### Outros artigos 
* Lugares de Carballedo
Alén do Río, Buciños, Carballedo

**Alén do Río** é un lugar da parroquia de Buciños que se localiza no concello de Carballedo da comarca de Chantada. O INE en 2016 non achega datos sobre a poboación, mais si aparece o nome do lugar no Nomenclátor de Galicia.

## Toponimia 
O topónimo significa *máis alá do río*, cunha base latina *illinc de rivo*. Ningún outro lugar de Galicia ten ese nome

## Alcumes populares en Buciños 
## Lugares e parroquias 
### Lugares de Buciños 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
JAF

**Juan Antonio Ferreyra**, nado en Bos Aires o 29 de xullo de 1958, é un cantante e guitarrista arxentino de rock and blues, coñecido co nome artístico formado polas súas iniciais, **JAF**. É membro da banda Riff con Pappo.

## Discografía 
### Con Riff 
**Riff VII* (1985)
*''Riff 'n' roll* (1987; en vivo)
**Paladium '86* (1995; en vivo)
**En vivo en Obras, 17-12-1985* (1996)

### Como solista 
**Entrar en vos* (1989)
**Diapositivas* (1990)
**Salida de emergencia* (1991)
**Me voy para el sur* (1992)
**Hombre de blues* (1994)
**Corazón en llamas* (1995)
**Grandes éxitos*(1997; compilación)
**Número 7* (1997)
**Un largo camino* (2003)
**JAF en vivo (Gran Rex mayo de 2005)*(2005; Cd+DVD)
**Aire* (2006)
**Uno +* (2007)
**Supercharger* (2009)
**JAF Vivo!* (2010; CD+DVD)
**Canciones de amor* (2012)
**Íntimo en MJ Pub* (2014; CD+DVD)
**Tributo a Riff VII* (2015)

### Colaboracións 
**Tributo a Carlos Gardel* (varios artistas, 1995)
**Fasolera de tribunas* (Burgos Simpatía, 2000)
**La leyenda continúa: tributo a Rata Blanca* (varios artistas, 2001
** Resurgir* (Cruel Adicción, 2003; voz no tema "No serás vencido")
**Peligrosa obsesión* (música de película, 2004)
**Luna de Avellaneda* (música de película, 2004)
**Viaje al cosmos'' (Hugo Bistolfi, 2009)